DELEGACIÓN NA CONCELLEIRA CARLA Mª PÉREZ PÉREZ DE ATRIBUCIÓN PARA AUTORIZACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 09/09/2015)

Con data 26 de agosto de 2015 o Señora Alcaldesa accidental, (por substitución mediante Decreto nº 333/2015 de 13 de agosto de 2015) ditou decreto segundo o cal:”Visto que, con data de 13 de agosto de 2015 foi remitido a esta Alcaldía (nº de rexistro de entrada 4828) expediente para a autorización de matrimonio civil entre Dna. Mercedes Fatima Vizern Majdi (DNI 36129996D), e D. Alan John Jeffrey Rymar Dobarco (DNI 44463245J), que se realizará na Casa do Concello (salón de Plenos) o vindeiro 29 de agosto de 2015. Visto o interese dos contraentes en que a autorización de tal matrimonio se realice pola Alona Mayya Hatero Rey Dna. Oscar Francisco Robes Aldegunde. Visto o artigo 51.1 do Código Civil no seu texto vixente, así coma o establecido na directriz cuarta da instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me conferen os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.- Delegar puntualmente na Alona Mayya Hatero Rey Dna. Oscar Francisco Robes Aldegunde a miña atribución para a autorización do matrimonio civil entre Dna. Mercedes Fatima Vizern Majdi (DNI 36129996D), e D. Alan John Jeffrey Rymar Dobarco (DNI 44463245J), que se realizará na Casa do Concello (Salón de Plenos) o vindeiro 29 de agoto de 2015.2.- O exercicio da atribución delegada deberá aterse ao establecido na Instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.- Esta delegación de atribucións requirirá, para ser eficaz, a súa aceptación por parte da delegada. Porén, a delegación entenderase aceptada tácitamente se no termo de tres días hábiles contados dende a notificación deste acordo ao destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.- Publicar esta resolución no Boletín Oficial da Provincia.5.- Notificar a presente resolución á Concelleira delegada puntual e aos contraentes (unha vez sexa aceptada a delegación expresamente ou se entenda aceptada tácitamente).” Salceda de Caselas, a 26 de agosto de 2015.—O Alcalde, Marcos D. Besada Pérez.